Document ID: 32008R0463

UREDBA KOMISIJE (ES) št. 463/2008
z dne 28. maja 2008
o popravku Uredbe (ES) št. 1484/95 glede reprezentativnih cen v sektorjih perutninskega mesa in jajc ter za jajčni albumin, kakor je bila spremenjena z Uredbo (ES) št. 346/2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca (1) in zlasti člena 5(4) Uredbe,
ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso (2) in zlasti člena 5(4) Uredbe,
ob upoštevanju Uredbe Sveta (EGS) št. 2783/75 z dne 29. oktobra 1975 o skupnem sistemu trgovine za ovalbumin in laktalbumin (3) in zlasti člena 3(4) Uredbe,
ob upoštevanju naslednjega:
(1)
Po preiskavi je bila ugotovljena napaka v Prilogi k Uredbi Komisije (ES) št. 346/2008 (4), ki spreminja reprezentativne cene v sektorjih perutninskega mesa in jajc ter za jajčni albumin, določene z Uredbo Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi dodatnih uvoznih dajatev v sektorjih perutninskega mesa in jajc ter za albumine iz jajc (5). Zadevno napako je zato treba popraviti.
(2)
Ker so reprezentativne cene in varščine, določene s popravkom, za uvoznike ugodne, je treba določiti uporabo te uredbe od datuma uporabe Uredbe (ES) št. 346/2008. Za tarifne oznake proizvodov v tej situaciji je zato treba predvideti povračilo preveč plačanih dajatev v skladu s členom 236 Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (6) in s tem povezanih izvedbenih določb iz Uredbe Komisije (EGS) št. 2454/93 (7).
(3)
Uredbo (ES) št. 1484/95, kakor je bila spremenjena z Uredbo (ES) št. 346/2008, je zato treba ustrezno popraviti.
(4)
Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -
SPREJELA NASLEDNJO UREDBO:
Člen 1
Reprezentativne cene in varščine, ki se uporabljajo za nekatere proizvode iz Priloge I k Uredbi (ES) št. 1484/95, kakor je bila spremenjena s Prilogo k Uredbi (ES) št. 346/2008, se popravijo v skladu s Prilogo k tej uredbi.
Člen 2
Kadar so reprezentativne cene in varščine iz te uredbe za uvoznike ugodnejše od tistih iz Priloge k Uredbi (ES) št. 346/2008, prevzemni carinski urad na zahtevo zainteresirane strani izvede delno povračilo preveč plačanih carinskih dajatev za proizvode s poreklom iz zadevnih tretjih držav, ki so bili dani v prosti promet med obdobjem uporabe popravljenih uredb. Zahtevki za povračila morajo biti vloženi najpozneje zadnji dan tretjega meseca po mesecu začetka veljavnosti te uredbe, skupaj z deklaracijo o sprostitvi v prosti promet za zadevni uvoz.
Člen 3
Ta uredba začne veljati na dan objave v Uradnem listu Evropske unije.
Uporablja se od 18. aprila 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 28. maja 2008

Labels: 2
3
17